命运，风水，生肖：睇掌睇掌睇相/攞奖攞奖演唱/一命二运三风水人有三衰六旺我仲要衰到几岁/究竟点解佢出世嗰时含住条金锁匙/又点解我成间屋仲细过佢个坐厕/又点解我次次买六合彩时中得一个字/系咪我出事出世喺亥时/点解佢系我波士揸波子/我好多coins佢好多女士/同人唔同命同遮唔同柄/十九八七六五四三二一/一命二运三风水四舍五入犯太岁/六六无穷都仲咁衰七除八扣又九十岁/十个光头都唔同命水/人出唱片我出唱片出到喺颁奖典礼里面/镜头唔影呢面观众睇我唔见/我哋坐喺侧田嘅侧面侧面侧面侧过侧田/点样先做到歌星急急如律令俾啲掌声有请/一命二运三风水四积阴德五六岁/七八年后我生个女九十几岁都仲未去/个个都唔同命水/人踢波时我又踢波/但系点解人哋踢皇马我就踢南华/球迷唔多想睇我又唔多矜贵/场场都以和为贵打和打和和过和仔/点样先做到球星急急如律令/俾啲掌声有请/我话属猪嘅朋友属鼠嘅朋友/属牛嘅朋友属老虎嘅朋友/属蛇嘅朋友属马嘅朋友/够唔够十二生肖呀 嘅朋友/我一出世就识睇梅花易数/用咗廿年罗庚东南西北梗系分到/我掌又睇到相又睇到/要rap都完全冇难度/鼻头好有肉内心就冇毒/眼睛水汪汪桃花运畅旺/眉尾散储钱难/上唇厚重情下唇厚比较重性/玲玲玲玲我有嘢问/问吓我嘅桃花运/c君好男人过几年就结婚/呀玲玲玲玲我有嘢问/问吓我老婆系乜嘢人/陆永大情人个老婆好销魂/呀师父答唔答得到/我第时做乜嘢好/c君文笔好最啱做写稿佬/呀师父赏个面/答我做咩至有钱/陆永要表演最适合做幕前/玲玲玲玲咪走住/c君多主意陆永要做主持/罗庚最紧要睇得啱/人哋点样讲你都好闲/玲玲出嚟又睇掌喇